08/10/2013 | Administración LocalMunicipal
As Pontes de García Rodríguez
Tesorería
Citación para notificación da providencia de constrinximento

ANUNCIO Asunto: citación para notificación da providencia de constrinximento D. Carlos Teijeiro Paz, recadador do Concello das Pontes de García Rodríguez, FAI SABER: Que téndose intentado sen éxito practicar a notificación persoal ós debedores que se relacionan no anexo ou ós seus representantes, nos termos do artigo 112 da Lei 58/2003, do 17 de decembro, xeral tributaria, por medio deste edicto e de conformidade con disposto na citada norma se lles cita para ser notificados mediante comparecencia durante o prazo e no lugar que se indica a continuación. Os administrados que figuran como debedores deste concello poderán comparecer persoalmente ou por medio de representante no expediente executivo que se lles segue. Que nos correspondentes títulos acreditativos do débito o tesoureiro ditou a seguinte: Providencia de constrinximento No uso das facultades que me confire o artigo 5.3. c) do Real decreto 1174/1987, do 18 de setembro, e tendo en conta o artigo 167 da Lei 58/2003, do 17 de decembro, xeral tributaria, dispoño que se proceda executivamente contra o patrimonio do debedor ou das garantías existentes unha vez sexa notificada a providencia de constrinximento, no caso de non producirse o ingreso nos prazos establecidos no apartado 5 do artigo 62 da devandita Lei xeral tributaria. De conformidade co establecido no artigo 161 da Lei 58/2003 declaro a esixibilidade dos xuros de demora e dos recargos do período executivo, segundo o establecido nos artigos 26 e 28 da citada lei. Recursos Contra a providencia de constrinximento e nos casos ós que se refiren o artigo 167.3 da Lei 58/2003, poderase impoñer recurso de reposición no prazo dun mes a partir do día seguinte á recepción desta notificación. Prazo e lugar de pagamento As débedas notificadas entre os días 1 e 15 de cada mes deberán ser aboadas dende a data de recepción da notificación ata o día 20 de dito mes ou, se éste non fose hábil, ata o inmediato hábil seguinte. As débedas notificadas entre os días 16 e último de cada mes, dende a data de recepción da notificación ata o día 5 do mes seguinte ou, se este fose non fose hábil, ata o inmediato hábil seguinte. O importe total poderase aboar nas oficinas da Recadación municipal. Suspensión do procedemento O procedemento de constrinximento só se suspenderá nos termos e coas condicións sinaladas nos artigos 233 da Lei 58/2003, 14 do texto refundido da Lei reguladora das facendas locais e concordantes do Regulamento xeral de recadación. Adiantamento e fraccionamento do pagamento Poderá solicitarse adiantamento ou fraccionamento do pagamento das débedas que se atopen en período executivo nos termos do artigo 65 da Lei 58/2003 de dos artigos 44 e seguintes do Regulamento xeral de recadación. Prazo da comparecencia A comparecencia para recibir a notificación aludida haberá de producirse no prazo de 15 días naturais, contados dende o seguinte ó da publicación deste anuncio no Boletín Oficial da Provincia. Se non se comparecese no citado prazo, a notificación entenderase producida a tódolos efectos legais dende o día seguinte ó do vencimento do prazo. Lugar de comparecencia Oficinas da Recadación municipal, situadas en Avda. de Castelao, n.º 36, planta baixa, en horario de 8.30 a 14.00, de luns a venres. As Pontes de García Rodríguez, 22 de setembro de 2013. O recadador Carlos Teijeiro Paz ANEXO